Žamanšinas
Žamanšinas (isp. Rio Jamanxim) – upė Brazilijoje, Paros valstijoje; dešinysis, didžiausias Tapažoso intakas (Amazonės baseinas). Prasideda Kašimbo kalnuose, 460 m aukštyje, ties Paros ir Mato Groso valstijų sandūra. Teka į šiaurę. Įteka į Tapažosą ties Poso Grande. Didžiausi intakai: Klaras, Novas, Aruris. Vagoje daug slenksčių, todėl laivyba sudėtinga. Žamanšino prieigose įsikūręs Novo Progresas. Žemupyje sudarytas Žamanšino nacionalinis parkas.